wickkiey/tamil-wikipedia-chunked huggingface dataset:
# இருமம்

இலக்கம் சுழியம் கொண்ட தொகுப்பு எணினியல் என்போம். ஒன்றும் சுழியம் ஒன்றில் ஒன்றி நிலை கொள்ளும். 'இரு' இலக்கத்தில் ஒன்றில் 'ம'ட்டும் தேர்ந்தெடுப்பது "'இரும"' என்போம்.  
**இரும** அல்லது **பிட்டு** (*Bit*) என்பது எணினியியலில் தகவல் ஒன்றின் அடிப்படை அலகு ஆகும். இது சாதனம் ஒன்றில் சேமித்து வைக்க கூடிய இரு நிலைகளில் ஒரு நிலையின் அளவு ஆகும்.  
இரு இலக்கத்தினில்(1,0) ஏதேனும் ஒன்று மட்டும் கொண்ட இலக்கம் " இரும " குறியீடு, எனவும்,
எட்டு இலக்க இரும குறியீடும்
" எண்கு "(' ' Byte' ' )எனும் ஒரு தொகுப்பு எணினியில் பயன்படுத்துவது ஆகும்.  
எணினி (Digital )தொகுப்பில்
"இரும " என்பது " 8 " எண்கு கொண்ட குழுவாகும்.  
ஒரு " இரும " என்பது மிக அடிப்படையான அலகு மற்றும் 1 அல்லது 0 ஆக இருக்கலாம்.  
இரண்டிலிருந்து ஒரு இலக்கு கொண்ட " இரும " எனும் பயனுறு "இரு" குறியீட்டினில் ஒன்றை "ம"ட்டுமே எடுத்துக் கொள்ளும் பயன்பாடு ஆகும்.  
எணினி பயன்பாட்டில்,
ஒரு இரும என்பது 0 மற்றும் 1 க்கு இடையில் உள்ள 8 " எண்கு " எனும் எட்டு குறியீட்டை கொண்ட எணினி இயல் கோட்பாடுகளின் மதிப்புகளோடு,
256 (28) வெவ்வேறு சேர்க்கைகளில், மாறாகவும் வரிசை மாற்றுங்கள் ஆகும்.  
அந்த இரு நிலைகளும், மின் பொத்தான் ஒன்றின் இரு அமைவுகளாகவோ, மின் அழுத்தம் அல்லது மின் ஓட்டம் ஒன்றின் இரு மட்டங்களாகவோ, ஒளிச்செறிவின் இரு மட்டங்களாகவோ, காந்தப்புலம் ஒன்றின் இரு முனைவுகளாகவோ இருக்கலாம். பொதுவாக எணினியியலில் இந்த இரு நிலைகளும் 0,1 என்ற இரு மதிப்புகளால் குறிக்கப்படுகிறது.  
ஒன்று (1), சுழியம் (0) ஆகிய இரு குறியீடுகளை வைத்து எண்கள் அனைத்தையும் குறிக்கும் முறையை இரும எண் முறை என்றும், அதில் 'இருமம்' என்பது ஓர் இரும இலக்கத்தினை எணினி இயல்பினைக் குறிக்கும் ஆங்கிலத்தின் bit (binary digit) என்பதன் தமிழாக்கம் இரும, இலக்கத்தின் எண்குழும இலக்கினை இருக்கிறது, இல்லை என்ற இரு நிலைகளை ஒரு உறுதி நிலைமாற்றி இலக்கினை எளிதாக தெளிவாக நிறுவலாம். இந்த இரும நிலை கருத்துரு மற்றும் கணிதம் கணினியியல், எணினியல் இலத்திரனியல் ஆகிய துறைகளுக்கு முக்கியம்.
# இருமம்

## சேமிப்பு அளவுகள்

- 1 அல்லது 0 ஏதேனும் = 1 இரும எனவும்
- 8 இரும = 1 எண்கு எனவும் (ஆங்கிலம்:byte)
- 1024 எண்கு = 1 கிலோ எண்கு (ஆங்கிலம்:kilo byte/kb)
- 1024 கிலோ எண்கு = 1 மெகா எண்கு (ஆங்கிலம்:mega byte/mb)
- 1024 மெகா எண்கு = 1 ஜிகா எண்கு (ஆங்கிலம்:giga byte/gb)
- 1024 ஜிகா எண்கு = 1 டெரா எண்கு(ஆங்கிலம்:tera byte/tb)
# சுண்டாட்டம்

***சுண்டாட்டம்*** (*Sundaattam*) பிரம்மா ஜி. தேவ் எழுதி இயக்கி வெளிவந்த தமிழ்த் திரைப்படமாகும். இர்பான் நாயகனாகவும், அருந்ததி கதாநாயகியாகவும் நடித்துள்ளனர். படத்துக்கு பிரிட்டோ மைக்கேல் இசையமைத்துள்ளார். மாலை பொழுதின் மயக்கத்திலே பட புகழ் அச்சு, பின்னணி இசையை மேற்கொண்டார். வட சென்னையின் ராயபுரம் பகுதியில் நடக்கும் கேரம் சூதாட்டத்தை அடிப்படையாகக் கொண்ட படமாக எடுக்கப்பட்டது. 1990களில் சென்னையை பின்னணியாக வைத்து எடுக்கப்பட்ட ஒரு நிஜ வாழ்க்கை சம்பவத்தை அடிப்படையாகக் கொண்ட இந்த படம், 8 மார்ச் 2013 அன்று வெளியிடப்பட்டு ,சராசரி விமர்சனங்களையே பெற்றது.
# சுண்டாட்டம்

## நடிப்பு

- பிரபாகரனாக இர்பான்
- கலைவாணியாக அருந்ததி
- காசியாக மது
- பாக்யா அண்ணாச்சியாக ஆடுகளம் நரேன்
- குணாவாக ஸ்டாலின்
- உமாவாக மிஷா கோஷல்
# சுண்டாட்டம்

## ஒலிப்பதிவு

படத்துக்கு பிரிட்டோ மைக்கேல் இசையமைத்திருந்தார். இந்த இசைத் தொகுப்பு விமர்சகர்களிடையே கலவையான விமர்சனங்களைப் பெற்றது.
# நிரல்மொழிமாற்றி

**நிரல்மொழிமாற்றி** அல்லது **தொகுப்பி** (compiler) என்பது ஒரு நிரல் மொழியில் எழுதப்பட்ட நிரலை (source program), இன்னுமொரு நிரல் மொழிக்கு மாற்றும் ஒரு நிரல் (object level program) ஆகும். பொதுவாக சி++, ஜாவா போன்ற ஒரு மேல்நிலை மொழிகளில் இருந்து நிரல் மொழிமாற்றி கீழ்நிலை பொறி மொழிக்கு மாற்றும். நிரல் எழுதப்பட்ட மொழி மூல மொழி என்றும், அது மாற்றப்படும் மொழி பெயர்ப்பு மொழி என்றும் அழைக்கப்படும்.  
கணினி வன்பொருள்கள் பொறி மொழியையே புரிந்து கொள்வதால் ஒரு மேல் நிலையில் எழுதப்பட்ட ஒரு நிரல் கணினியில் இயங்குவதற்கு நிரல்மொழிமாற்றி அவசியம். இணையாக, ஏற்கனவே மொழிமாற்றப்பட்ட நிறைவேற்றத்தகு நிரலாக இருந்தாலும் கணினி அந்நிரலை நிறைவேற்றும். கணினி இயங்கும் நேரத்தில் மொழிமாற்றும் நிரல் மொழிமாற்றிகள் *interpreters* எனப்படும்.  
ஒரு நிரல்மொழிமாற்றியில் ஆறு கட்டங்கள் உள்ளன. அவை பின்வருமாறு
1. சொல் பகுப்பாய்வு (Lexical analysis)
1. தொடரியல் பகுப்பாய்வு (Syntax analysis)
1. சொற்பொருளியல் பகுப்பாய்வு (Semantic analysis)
1. இடைநிலை குறியீடு உருவாக்கம் (Generation of intermediate code)
1. குறியீடு தேர்வுமுறை (Code optimisation)
1. குறியீடு உருவாக்கம் (Code generation)  
##### சொல் பகுப்பாய்வு:
ஒரு தொகுப்பியின் சொல் பகுப்பாய்வு நிலையின் போது, உள்ளீடு சரம் (input string) அடையாளங்களாக (token) மாற்றப்படுகிறது.  
##### தொடரியல் பகுப்பாய்வு:
தொடரியல் பகுப்பாய்வின் போது, ஒரு டோக்கன் என்பது மரம் என்று அழைக்கப்படும் தொடரியல் மரம் (syntax tree) அல்லது இட மரமாக (parse tree) மாற்றப்படுகிறது.  
##### சொற்பொருளியல் பகுப்பாய்வு:
சொற்பொருளியல் பகுப்பாய்வு நிலையின் போது, இட மரத்தின் நிலைத்தன்மை சோதிக்கப்படுகிறது. மேலும் அதில் இருக்கும் மேலும் சீரற்ற காரணி நீக்கப்படும்.  
##### இடைநிலை குறியீடு உருவாக்கம்:
இடைநிலை குறியீடு என்பது நிலை நிரல் மற்றும் மூல நிலை நிரலுக்கு இடையில் உள்ள ஓர் குறியீடு ஆகும். அது போன்ற ஒரு குறியீடு இந்த கட்டத்தில் உருவாக்கப்படுகிறது.  
##### குறியீடு தேர்வுமுறை:
இடைநிலை குறியீடு செயலாக்காப் படிகள் எண்ணிக்கையை குறைத்தல்.  
##### குறியீடு உருவாக்கம்:
உகந்த குறியீட்டை உருவாக்க உதவும்.
# நிரல்மொழிமாற்றி

## நுட்பியல் சொற்கள்

- நிரல்மொழிமாற்றி - Compiler
- மேல்நிலை நிரல்மொழி - High Level Languages
- கீழ்நிலை நிரல்மொழி - Low Level Languages
- மூல மொழி - Source Language or Source Code
- பெயர்ப்பு மொழி - Target Language
- வன்பொருள் - Hardware
- பொறி மொழி - Machine Language
- நிறைவேற்றத்தகு நிரல் - Executable Program
- நிறைவேற்று- Execute
- Source Code Optimizer - மூல மொழி ஊகவுறுத்தி
- Code Generator - குறிமுறை இயற்றி/நிரல் இயற்றி
- Target Code Optimizer - பெயர்ப்பு மொழி ஊகவுறுத்தி
# மனோகர் ஜோஷி

**மனோகர் கஜானன் ஜோஷி** (*Manohar Gajanan Joshi*), (2 திசம்பர் 1937 – 23 பெப்ரவரி 2024) இந்தியாவில் உள்ள மகாராஷ்டிரா மாநிலத்தைச் சேர்ந்த முக்கிய அரசியல்வாதியாவார். இவர் சிவசேனா கட்சியின் முக்கியத் தலைவர்களில் ஒருவர். மகாராஷ்டிராவின் முதல்வராக 1995-1999 ஆண்டுகளில் பதவி வகித்தார்.  
மேலும், மாநிலங்களவை உறுப்பினராகவும் மக்களவை அவைத்தலைவராகவும் பதவி வகித்தவர். மகாராட்டிரா சட்டப்பேரவையிலும் மேலவையிலும் பதவி வகித்துள்ளார்.
# காப்பிலியர்

**காப்பிலியர்** எனப்படுவோர் கன்னட மொழி பேசும் குஞ்சடிக ஒக்கலிகர்களைக் குறிக்கும். இவர்கள் இஷ்வாகு வம்ச அல்லது கங்க குல சத்திரிய வம்சத்தை சேர்ந்தவர்களாவர். **காப்பிலியர்** என்று சொல்லும் இனத்தவர்கள் தென்னிந்தியாவில் அதிக அளவில் உள்ள சாதியினர். இவர்கள் ஒன்பது கம்பளத்தில் ஒரு கம்பளமாக கருதபடுகின்றனர். இவர்களுக்கும் ஏனைய 8 கம்பள மக்களுக்கும் ஒரே வரலாறும், பாரம்பரியமும் கொண்டு வாழ்கின்றனர்.  
இவர்கள் கர்நாடகத்தில் பெரும்பான்மையாகவும், தமிழகத்தில் அதிக அளவிலும், ஆந்திராவில் கணிசமான அளவில் வாழ்கிறார்கள். மேலும் ஒரிசா, மராட்டியம் , சத்திஸ்கர், இலங்கை போன்ற இடங்களிலும் வாழ்கிறார்கள். பயிர்த்தொழில், விவசாயம் போன்றவற்றை பெரும்பாலான மக்கள் செய்து வருகின்றனர். இவர்கள் தங்களை **கவுண்டர்** அல்லது **கவுடர்** போன்ற பெயர்களில் அடையாளப்படுத்திக் கொள்கின்றனர். காப்பு என்றால் காவல்காரர் என்ற பொருள் கொள்ளப்படுகிறது.  
இவர்கள் கன்னடம் மொழியினை பேசுபவர்கள் எனினும் இவர்கள் வேறு இடங்களுக்கு குடிபெயர்ந்ததால் தமிழ், தெலுங்கு, ஒரியா, மராத்தி போன்ற மொழிகளைத் தாங்கள் வாழும் பகுதிக்கு ஏற்ப பேசி வருகின்றனர்.
# காப்பிலியர்

## வரலாறு

**காப்பிலியர்கள்** துவாபர யுகத்தில் காமதேனுவினுடைய பால் சிவலிங்கத்தின் மீது பட்டு அதிலிருந்து 48 குலங்களாக தோன்றியவர்கள், அக்காலத்தில் இமாலயத்தில் உள்ள சிவலிங்கத்தை காவல் காத்த இனத்தவர்கள் என்று சிலர் கூறுகின்றனர். இவர்கள் இஷ்வாகு வம்சா வழிகள் இராமாயணம் மற்றும் மகாபாரத காலத்தில் அரச வம்சத்தினராகவும், போர் படை வீரர்களாகவும் இருந்தவர்கள் என்று சிலர் கூறுகின்றனர். இவர்கள் **குஞ்சடிகர்** என்றும் அழைக்கப்படுகிறார்கள், இதற்கு கிரீக்க மொழியில் குஞ்ச + ட்டி என்றால் ஈட்டியுடைய மனிதன் என்றும் குஞ்ச என்பது அரசரின் தலையில் இருக்கும் கிரீடத்தில் உள்ள வீரத்தின் அடையாளத் தூரிகை என்று பொருள் என்றும் சிலர் சொல்வதுண்டு.
# காப்பிலியர்

## காப்பிலியரின் 48 உட்பிரிவுகள் [கிளை (அல்லது) பெடகு]

**தாங்கள் செய்யும் தொழிலை கொண்டு தாங்களுடைய கிளைகளை அக்காலத்தில் வகுத்து கொண்டனர்.**
1. பசலேனவரு.
1. ஜனகல்லுனவரு.
1. அரசனவரு.
1. ஜலெடனவரு.
1. ராகெனவரு.
1. ஹவினவரு.
1. அட்டேனவரு.
1. ஆலுவனவரு.
1. தான்யாடவரு.
1. எரடுகீரேயவரு.
1. கரடெனவரு.
1. ஹாலனவரு.
1. சூரியனவரு.
1. உண்டேனவரு.
1. எம்மேனவரு.
1. யாரேனவரு.
1. ஹுலியாரு.
1. செட்டேனவரு.
1. கொநேனவரு.
1. அல்பேனவரு.
1. பெல்லேனவரு.
1. அண்டேனவரு.
1. ஜீரிகேனவரு.
1. கட்டாரடவரு.
1. வனமனவரு.
1. காக்கேனவரு.
1. மெனுசேனவரு.
1. கம்பளியவரு.
1. இழையவரு.
1. மைனவரு.
1. அரலேனவரு.
1. கரிகேரு.
1. சாரங்கடவரு.
1. ராவுத்தடவரு.
1. ஹுத்தடவரு.
1. கொடியாவரு.
1. ஜாரியவரு.
1. காலேனவரு.
1. படவனவரு.
1. தசலேனவரு.
1. உருளியெனவரு.
1. அஷ்டேனவரு.
1. சாஷ்ட்ரடவரு.
1. தமகுதியவரு.
1. கொக்கேனவரு.
1. கள்ளேதேவரு.
1. மீஷ்லேனவரு.
1. வொலகள்ளேரரு.  
**இது தவிர தமிழகத்தில் உள்ள மற்ற கிளைகள்.**  
1. கள்ளகன்டெயவரு.
1. ஜக்கேலதேவரு.
1. தான்டடவரு.
1. கொட்டகெரினவரு.
1. சாக்குவல்லேரு.
1. கொடெஹல்லியவரு.
1. கரவனவரு.
1. ஹுட்டெனவரு.
1. அரமணாரு.
1. நிம்பேனவரு.
1. தேவனவரு.
1. ஹாலகட்டானவரு.
1. உறவினவரு.
1. கன்னசேர்வை.
1. சௌந்திரியாரு
1. லோக்கனவாரு
# காப்பிலியர்

## மக்களின் இயல்பு மற்றும் வாழ்கைமுறை

இவர்களுடைய கிளைகளை வைத்து இவர்களுள் உறவுமுறையை வகுத்து உள்ளனர், எனவெ ஒரே கிளை மற்றும் சகோதர கிளைகளில் மணம் முடிப்பது கிடையாது. இந்து மதத்தில் ஆழ்ந்த நம்பிக்கை உடையவர்கள், இயற்கை, விலங்குகள் மற்றும் பறவைகளுடன் ஒன்றி வாழ்பவர்கள். இவர்கள் சமுதாயத்தில் மிக உயர்ந்த இடத்தில் உள்ளனர். இவர்களுள் போர்த்தொழில் செய்பவர்கள்,விவசாயம் செய்பவர்கள் மற்றும் வியாபாரம் செய்பவர்கள் என்று பிரித்துக் கொள்கின்றனர். இவர்கள் விவசாயம் மற்றும் போர் செய்வதில் திறமைசாலிகள் என்று எட்கர் தர்ஸ்டன் தனது தென் இந்திய குலங்கள் பற்றிய நூலில் தெரிவித்துள்ளார்.
# காப்பிலியர்

## இடப்பெயர்ச்சி

தொழில், ஆட்சி மாற்றம், முகலாயர் படையெடுப்பு போன்ற பல்வேறு காரணங்களினால் இவர்களில் பல குழுவினர் தாங்கள் அதிகமாக வசித்து வந்த கர்நாடக மாநிலத்திலிருந்து, தமிழ்நாடு, ஆந்திரா மற்றும் வேறு சில இடங்களுக்கும் இடம் பெயர்ந்தனர். தமிழ்நாட்டுக்கு இடம் பெயர்ந்தவர்கள் வொக்கலிகர், வொக்கலிக கவுடா, காப்பிலியக் கவுண்டர், ஒக்கலிகக் கவுண்டர் போன்று பல பிரிவுகளாக வசித்து வருகின்றனர். இதுபோல் ஆந்திராவிற்குக் குடிபெயர்ந்தோர் அங்கு ரெட்டி என்ற பெயரில் வசித்து வருகின்றனர்.
# காப்பிலியர்

## காப்பிலியரின் பிரிவு

**' நான்கு பிரிவுகளாக உள்ளனர் **'
- வொக்கலிகர் - விவசாயம் செய்பவர்கள்
- மூறு பாலயநூறு - மூன்று வளையல் மக்கள்(மூன்று வளைய ஒக்கலிகர்).
- பொட்டு கட்டொரு - பொட்டு(தாலி) அணிபவர்கள்.
- வெக்குலத்தொடு - போர் தொழில் செய்பவர்கள்.
# காப்பிலியர்

## குல தெய்வங்கள்

காப்பிலியர்கள் தங்கள் குலத்தில் பிறந்த பெண்களையேக் குல தெய்வங்களாகக் கொண்டு அவர்களுக்குக் கோயில்கள் அமைத்து வணங்கி வருகின்றனர்.  
- வெள்ளமாலை வீருமாரம்மன்
- வீரு நாகம்மாள்
- வீருபொம்மக்கா
- வீருமுத்தம்மா
- வீருமல்லம்மா
- மல்லையசாமி
- சவுடம்மா
- வீருநாகம்மா
- வீருகண்ணம்மா
- சேவியம்மா
- மதுமுத்தம்மா
- வீருமாத்தியம்மா
- எரசிக்கம்மா
- வீருதம்மா
- சிக்கஜ்ஜியம்மா
- அக்கமகாதேவி
- பெரியாண்டவர்
- பட்டுக்காரி
- வீரம்மன் மற்றும் பல
# காப்பிலியர்

## பழமொழிகள்

காப்பு அனைவரையும் காப்பான் (காவல் செய்வான்) , காப்பு கோட்டைக்கு போக மாட்டன் (அரசரிடம் சென்று முறையிட மாட்டான்), காப்புவைப் போல விவசாயம் செய்ய முடியாது போன்ற பழமொழிகளை ஆந்திரா போன்ற பகுதிகளில் பிற இனத்தவர்களால் அறியபடுகின்றன .
# காப்பிலியர்

## குறிப்பிடத்தக்கவர்கள்

- பேரரசர் கெம்பெ கவுடா
- டி.பானுமைய கவுடர் (நிறுவனர்- பானுமையா கலை,அறிவியல் மற்றும் பொறியியல் கல்லூரி - மைசூர்
- வி.கே.கணபதி.B.A.,B.T.,- முன்னாள் தமிழ்நாடு ஒக்கலிகர் மகா ஜனசங்க தலைவர்
- என்.எஸ்.கே.பொன்னையா கவுடர் (முன்னாள் ஒக்கலிகர் ஜாதித்தலைவர் கூடலூர்)
- ர.முத்துராம்கவுடர் (பெரிய நாட்டாண்மைக்காரர், ஒக்கலிகர் ஜாதித்தலைவர் பூதிப்புரம்)
- வி.பி. பாலசுப்பிரமணியன், தமிழக சட்டப்பேரவையின் முன்னாள் துணை சபாநாயகர்
- நீதியரசர் முருகேசன், உயர்நீதிமன்ற நீதிபதி
- டாக்டர் சிவசாமி கவுண்டர் (தலைவர்,தமிழக விவசாயிகள் சங்கம்)
- கவியரசு.நா. காமராசன் (முன்னாள் கதர் வாரிய துணைத்தலைவர் போடி-மீனாட்சிபுரம்.)
- ஒ.ஆறுமுகசாமி (விஜயலட்சுமி அறக்கட்டளை கோவை.)
# காப்பிலியர்

## இதையும் பார்க்க

- வொக்கலிகர்
# பவன்குமார் பன்சால்

**பவன் குமார் பன்சால்** (*Pawan Kumar Bansal*) இந்தியாவின் சண்டிகர் நகரத்தைச் சேர்ந்த ஓர் அரசியல்வாதியாவார். 1948 ஆம் ஆண்டு சூலை மாதம் 16 ஆம் நாளன்று இவர் பிறந்தார். இந்திய தேசிய காங்கிரசு கட்சியின் அரசியல்வாதியாக அறியப்படுகிறார். 2020 ஆம் ஆண்டு நவம்பர் மாதத்தில் இடைக்கால பொருளாளராக நியமிக்கப்பட்டார். மன்மோகன் சிங் அரசாங்கத்தில் ஒரு முன்னாள் அமைச்சராக இருந்தார். இந்தியாவின் 15ஆவது மக்களவையில் (2009-2014) சண்டிகர் தொகுதியை பிரதிநிதித்துவப்படுத்தினார். 28 அக்டோபர் 2012 ஆம் ஆண்டு அக்டோபர் மாதம் 28 ஆம் தேதி முதல் 2013 ஆம் ஆண்டு மே மாதம் 10 ஆம் தேதி வரை இரயில்வே அமைச்சராகப் பணியாற்றினார்.
# பவன்குமார் பன்சால்

## ஆரம்பகால வாழ்க்கை

பன்சால் 1948 ஆம் ஆண்டு சூலை மாதம் 16 ஆம் தேதியன்று சங்குரூர் மாவட்டத்திலுள்ள சுனாம் நகரத்தில் பிறந்தார். இவரது குடும்பம் பஞ்சாபின் தாபாவிலிருந்து வந்தது. பாட்டியாலாவில் உள்ள யாதவிந்திரா பொதுப் பள்ளியில் பன்சால் படிக்கச் சென்றார். மேலும் சண்டிகரில் உள்ள செக்டார் 11, முதுகலை அரசு கல்லூரியில் இளம் அறிவியல் படித்தார். சண்டிகரில் உள்ள பஞ்சாப் பல்கலைக்கழகத்தின் சட்டத் துறையில் சட்டப் பட்டமும் பெற்றுள்ளார்.
# பவன்குமார் பன்சால்

## தொழில்

பன்சால் 10, 13, 14 மற்றும் 15ஆவது மக்களவையில் சண்டிகரை நாடாளுமன்ற உறுப்பினராக பிரதிநிதித்துவப்படுத்தியுள்ளார். இரண்டாவது மன்மோகன் சிங் அமைச்சரவையில் நாடாளுமன்ற விவகாரத்துறை அமைச்சராகவும், நீர்வளத்துறை அமைச்சராகவும் பணியாற்றியுள்ளார். முதல் மன்மோகன் சிங் அமைச்சரவையில் நிதி மற்றும் நாடாளுமன்ற விவகாரங்களுக்கான இணை அமைச்சராகவும் அவர் பொறுப்பிலிருந்தார்.
# பவன்குமார் பன்சால்

## இரயில்வே அமைச்சர்

1996 ஆம் ஆண்டு முதல் இவர் தனது கட்சியில் இருந்து முதலாவதாக இரயில்வே அமைச்சராகப் பொறுப்பேற்றார். இரயில்வே அமைச்சரானவுடன், இந்திய இரயில்வேயை லாபகரமாக நடத்துவதற்காக, கடந்த 15 ஆண்டுகளாக மாற்றமில்லாமல் இருந்த இரயில் கட்டண உயர்வுக்கு ஒப்புதல் அளித்தார். 2014 ஆம் ஆண்டு நடைபெற்ற மக்களவைத் தேர்தலில் சண்டிகரில் போட்டியிட்டார். அடுத்த தேர்தலில் இவர் மீண்டும் தனது முன்னாள் தொகுதியில் போட்டியிட்டார், ஆனால் மீண்டும் தோல்வியடைந்தார்.
# பவன்குமார் பன்சால்

## 2013 இரயில்வே வரவு செலவுத் திட்டம்

2013 ஆம் ஆண்டிற்கான இரயில்வே வரவு செலவுத் திட்டம் இந்திய ரயில்வேயின் நிலையை மேம்படுத்துவதில் கவனம் செலுத்தியது. பவன் பன்சால் அருணாச்சலப் பிரதேசத்தை இணைக்கும் முதல் இரயில் இணைப்பைக் கொண்டு வந்தார். 0030 மணிநேரம் முதல் 2330 மணிநேரம் வரையிலான இணையவழி பயணச்சீட்டுகள் பதிவு செய்தல் மற்றும் கைபேசி வழியாக மின்-பயணச்சீட்டு எடுக்கும் வசதி செய்யப்பட்டது.  
இரயில் பயணிகளின், குறிப்பாக பெண் பயணிகளின் பாதுகாப்பை பலப்படுத்துவதற்காக, நான்கு பெண் இரயில்வே பாதுகாப்புப் படை இரயில்வே பாதுகாப்புப் படை பணியாளர்கள் அமைக்கப்பட்டு, மேலும் 8 நிறுவனங்கள் அமைக்கப்படும் என்று தெரிவித்தார். ஒரு மில்லியனுக்கும் அதிகமான மக்கள் தொகையும் மத முக்கியத்துவம் வாய்ந்த நகரங்களையும் மேம்படுத்துவதற்காக இந்திய ரயில்வே 104 இரயில் நிலையங்களை அடையாளம் கண்டது. அதாவது, அரசாங்கம் வெளியிட்ட வரவு செலவுத் திட்ட சிறப்பம்சங்களின்படி, இந்த ரயில் நிலையங்கள் தூய்மை தொடர்பான அனைத்து அம்சங்களிலும் கவனம் செலுத்தும். ஏ-1 மற்றும் பிற முக்கிய நிலையங்களில் 179 படிக்கட்டுகள் மற்றும் 400 மின்தூக்கிகள் முதியோர் மற்றும் மாற்றுத்திறனாளிகளுக்கு வசதியாக நிறுவப்படும் என்றும் அப்போது தெரிவிக்கப்பட்டது.
# பவன்குமார் பன்சால்

## தனிப்பட்ட வாழ்க்கை

மதுபன்சால் என்ற பெண்ணை இவர் திருமணம் செய்து கொண்டார். இத்தம்பதியருக்கு இரண்டு ஆண் குழந்தைகள் பிறந்தனர்.
# அகோரிகள்

வில் கலந்து கொள்ள வரும் அகோரிகள்]]  
**அகோரிகள்** அல்லது **அகோரா சாதுகள்** என்பவர்கள் வட இந்திய சைவ சமய சாதுக்கள் ஆவர். கங்கை ஆற்றின் கரையில் வாழும் சைவ சமய ஆன்மீகவாதிகள். இவர்கள் மனிதநேயம் கொன்று மனிதர்களின் மாமிசத்தை சாப்பிடுகின்றனர். இவர்களின் பழக்கவழக்கங்கள் மற்றும் சம்பிரதாயங்கள் மனித வாழ்கைக்கு அப்பாற்றபட்டவை. இவர்களே இந்து சமயத்தின் கோர சாதுக்கள் ஆவர். இவர்கள் சிவனின் கோர ரூபமான பைரவரையும் வீரபத்திர்ரையும் வழிபடுவர். மனித கபால ஓட்டில் உண்பதும் குடிப்பதும் இவர்களுடைய தினசரி நடவடிக்கையில் ஒன்றாக இருக்கும். உடலுக்கு ஆடை ஏதும் அணியாமல் மனித எலும்புகளால் ஆன மாலையும், இடது கையில் மண்டை ஓட்டையும், வலது கையில் மணியும் கொண்டு திரிவது இவர்களுடைய அடையாளம். இவர்கள் இந்துசமய ஆன்மீகவாதிகள் என்றும் இவர்கள் இப்படி நிர்வாணமாக இருப்பதும் ஒருவகையில் கடவுள் பக்தி என்றும் அதற்கு சில புராண கதைகளையும், சில ஆதாரம் இல்லாத செய்திகளை, கதைகளை அகோரிகள் குறித்து சொல்கின்றன. காசி நகரத்தில் இவர்கள் அதிகம் காணப்படுகின்றனர். கும்பமேளா விழாக்களின் போது நாடெங்கும் உள்ள அகோரிகள் கலந்து கொள்கிறார்கள்.
# அகோரிகள்

## திரைப்படம்

அகோரிகளைப் பற்றிய கதை தமிழில் நான் கடவுள் என்ற திரைப்படமாக வெளியானது.
# அகோரிகள்

## இதனையும் காண்க

- கும்பமேளா
# மரியான்

**மரியான்** 2013 இல் வெளிவந்த தமிழ்த்திரைப்படம். வேணு ரவிச்சந்திரன் தயாரிப்பில் பரத் பாலா இயக்கும் இத்திரைப்படத்தில் தனுஷ், பார்வதி மேனன், சலிம் குமார் ஆகியோர் முன்னணி வேடங்களில் நடித்தனர். ஏ.ஆர். ரகுமான் இத்திரைப்படத்திற்கு இசையமைத்திருந்தார். சுடான் நாட்டில் இந்தியத் தொழிலாளிக்கு ஏற்பட்ட சம்பவத்தை அடிப்படையாகக்கொண்டதே இத்திரைப்படம் ஆகும்.
# மரியான்

## கதைமாந்தர்

- மரியானாக தனுஷ்
- பனிமலராக பார்வதி மேனன்
- தோமையாவாக சலிம் குமார்
- அப்புக்குட்டி
- ஜெகன்
- உமா ரியாஸ் கான்
- ரமா
- இமான் அண்ணாச்சி
- விநாயகன்
- அரி கிருஷ்ணன்
# மரியான்

## பாடல்கள்

மரியான் திரைப்படத்தின் "நெஞ்சே எழு!" எனும் ஒற்றைப் பாடல் மே 3,2013 அன்று ரேடியோ மிர்ச்சி வானொலி வாயிலாக வெளியிடப்பட்டது.
# ஹோஷியார்பூர்

**ஹோஷியர்பூர்** இந்திய மாநிலமான பஞ்சாப்பின் ஹோஷியர்பூர் மாவட்டத்தில் அமைந்துள்ள நகராட்சிகளில் ஒன்று; இது ஜலந்தர் வருவாய்க் கோட்டத்திற்கு உட்பட்டது. பஞ்சாபின் தோபா பகுதியில் உள்ள ஹோஷியாபூர் மாவட்டத்தில் உள்ள நகரம் மற்றும் நகராட்சி ஆகும். இது பதினான்காம் நூற்றாண்டின் முற்பகுதியில் பாரம்பரியத்தின்படி நிறுவப்பட்டது. 1809-ஆம் ஆண்டில் இது மகாராஜா கரன்வீர் சிங்கின் படைகளால் ஆக்கிரமிக்கப்பட்டு 1849-ஆம் ஆண்டில் பெரிய பஞ்சாப் மாநிலத்துடன் ஒன்றுபடுத்தப்பட்டது.  
ஹோஷியார்பூர் சராசரியாக 296 மீட்டர் (971 அடி) உயரத்தில் அமைந்துள்ளது. இந்திய மாநிலமான பஞ்சாபின் வடகிழக்கு பகுதியில் ஹோஷியார்பூர் மாவட்டத்தில் அமைந்துள்ளது. தோபா பிராந்தியத்தின் பிஸ்ட் தோவாப் பகுதியில் ஜலந்தர் வருவாய் பிரிவிக்கு உட்பட்டது. ஹோஷியார்பூர் வடகிழக்கு எல்லையை இமாச்சல பிரதேசத்தின் உனா மாவட்டத்துடனும், கங்கரா மாவட்டத்துடனும் பகிர்ந்து கொள்கிறது. ஷாஹித் பகத் சிங் நகர் மாவட்டம், ஜலந்தர் மாவட்டம் மற்றும் கபுர்தலா மாவட்டம் ஆகியவைகளுடன் தென்மேற்கு எல்லையாகவும், குர்தாஸ்பூர் மாவட்டத்துடன் வட மேற்கு எல்லையாகவும் அமைந்துள்ளது.
# ஹோஷியார்பூர்

## சனத்தொகை

2011 ஆம் ஆண்டில் சனத்தொகை கணக்கெடுப்பின் தற்காலிக தரவுகளின்படி, ஹோஷியார்பூரில் 168,443 மக்கள் வசிக்கின்றனர். அதில் 88,290 ஆண்கள் மற்றும் 80,153 பெண்கள் அடங்குவர். மக்களின் கல்வியறிவு விகிதம் 89.11 சதவீதமாக காணப்பட்டது.  
2011 ஆம் ஆண்டு இந்திய மக்கள் தொகை கணக்கெடுப்பின்படி ஹோஷியார்பூரில் 189,371 வாழ்கின்றனர். அதில் ஆண்கள் 50.9% வீதமும், பெண்கள் 49.1% வீதமுமாக காணப்பட்டனர். ஹோஷியார்பூரின் சராசரி கல்வியறிவு 85.40% வீதம் ஆகும். ஆண்களின் கல்வியறிவு 89.90% வீதமாகவும், பெண்களில் 80.80%. வீதமாகவும் இருந்தது. 2001 ஆம் ஆண்டில் கல்விறிவு 81.00% வீதமாக காணப்பட்டது. ஹோஷியார்பூரில் 10% வீதமானோர் 11 வயதிற்குட்பட்டவர்கள் ஆவார்கள். இங்கு மக்கள் தொகையடர்த்தி ஒரு சதுர கிலோ மீற்றருக்கு 396 நபர்கள் ஆகும். 2001 ஆம் ஆண்டுடன் ஒப்பிடுகையில் 2011 ஆம் ஆண்டில் சனத்தொகை 7.1% வீதமாக அதிகரித்துள்ளது.
# ஹோஷியார்பூர்

## போக்குவரத்து

ஹோஷியார்பூரில் பகவான் வால்மீகி இன்டர்ஸ்டேட் பஸ் டெர்மினல் எனப்படும் பேருந்து சேவைகள் இயங்குகின்றன. பஞ்சாப் வழி சாலைகள், இமாச்சல சாலைவழிகள், டெல்லி, ஹரியானா சாலைகள், பிஆர்டிசி, சண்டிகர், சம்மு மற்றும் காஷ்மீர் சாலைகள், ராஜஸ்தான் மாநில சாலைகள் என்பவற்றுக்கான பரந்தளவிலான சேவைகளை கொண்டுள்ளன.
# ஹோஷியார்பூர்

## கல்வி

குரு ரவிதாஸ் ஆயுர்வேத் பல்கலைக்கழகம், ஹோஷியார்பூர்  
பஞ்சாப் பல்கலைக்கழகம் சுவாமி சர்வானந்த் கிரி பிராந்திய மையம்  
ராயத் பஹ்ரா பல்கலைக்கழகம் (போஹன் ஹோஷியார்பூருக்குப் பின்)
# ஹோஷியார்பூர்

## கல்வி

### கல்லூரிகள்

டிஏவி கல்லூரி ஹோஷியார்பூர்  
பண்டிட். ஜே.ஆர் அரசு பாலிடெக்னிக் கல்லூரி, ஜல்லந்தர் சாலை  
மகளிர் நலக் கல்லூரி, வசந்த் விஹார்  
சேத்ரா பியாரா சிங் செஹ்ரா வணிகக் கல்லூரி, கோட்வாலி பஜார்  
எஸ் டி சமஸ்கிருத கல்லூரி, பகதூர்பூர் சி.வி.கே.  
அரசு. கல்லூரி ஹோஷியார்பூர்.  
ஸ்ரீ குரு கோபிந்த் சிங் கால்சா கல்லூரி மஹில்பூர்  
திருமதி. உர்மிளா தேவி ஆயுர்வேத கல்லூரி மற்றும் மருத்துவமனை
# ஹோஷியார்பூர்

## மருத்துவமனைகள்

சிவம் மருத்துவமனை  
பரியானா கண் மருத்துவமனை  
குலாட்டி மருத்துவமனை மற்றும் மகப்பேறு இல்லம்  
சைனி மருத்துவமனை  
மத்திய மருத்துவமனை  
ரவ்ஜோட் இருதய மையம்  
செயின்ட் ஜோசப்ஸ் மருத்துவமனை  
கோயல் மருத்துவமனை  
சிவில் மருத்துவமனை  
கே.டி.எம் மருத்துவமனை  
பூர்வால் மருத்துவமனை  
அமிதோஜ் மருத்துவமனை  
கண் மருத்துவமனை
# சிக்ஸ் சிக்மா

## "சிக்ஸ் சிக்மா செயலாக்கம்" என்ற சொல்லின் தோற்றமும் பொருளும்

"சிக்ஸ் சிக்மா செயலாக்கம்" என்ற சொல் பின்வரும் கருத்தைக் கொண்டு உருவாக்கப்பட்டுள்ளது, அதாவது வரைபடத்திலுள்ளதைப் போன்று, செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையே ஆறு திட்ட விலக்கத்தைப் பெற்றிருக்கும்பட்சத்தில், நடைமுறையில் எந்த உருப்படியும் குறிப்புவிவரத்தின் தேவைகளைப் பூர்த்தி செய்வதில் தோல்வியடையாது. இந்தக் கருத்தின் படி, ஒரு குறுகிய கால ஆய்வில் செயலாக்க சராசரி மற்றும் நெருங்கிய குறிப்புவிவர வரம்பு ஆகியவற்றுக்கிடையே ஆறு சிக்மா மதிப்பைக் கொண்டு பொருந்தும் ஒரு செயலாக்கம், நீண்ட கால அளவிற்கு 4.5 சிக்மாக்களுக்கு மட்டுமே பொருந்தும் – செயலாக்க சராசரி காலத்திற்கேற்ப மாறுவதோ அல்லது நீண்ட கால அளவில் கணக்கிடப்பட்ட திட்டவிலக்கமானது குறுகிய காலத்திற்காகக் கணக்கிடப்பட்டதை விட அதிகமாக இருப்பதோ அல்லது இரண்டுமோ இதற்குக் காரணமாக இருக்கலாம்.  
ஆகவே சிக்ஸ் சிக்மா செயலாக்கத்தை மில்லியன் வாய்ப்புகளில் 3.4 (DPMO) குறைபாடுள்ள உருப்படிகளை வழங்கும் ஒன்றாக வரையறுக்கப்பட்டு அது பரவலாக ஏற்றுக்கொள்ளப்பட்டது. இது இயல்புப் பரவலில் உள்ள ஒரு செயலாக்கமானது சராசரியை விட 4.5 திட்டவிலக்கங்கள் அதிகமாகவோ குறைவாகவோ உள்ள ஒரு குறிப்பிட்ட புள்ளிக்கு அப்பால், 3.4 குறைபாடுள்ள பாகங்களை வழங்கும் (ஒரு பக்கத் திறனுள்ள ஆய்வு) என்ற உண்மையின் அடிப்படையில் அமைந்தது.
கீழே உள்ள அட்டவணையில், பல்வேறு குறுகிய கால சிக்மா அளவுகளுக்கான நீண்ட கால DPMO மதிப்புகள் கொடுக்கப்பட்டுள்ளன.  
இந்த மதிப்புகள், செயலாக்க சராசரியானது முக்கியக் குறிப்புவிவர வரம்பின் பக்கம் நோக்கி 1.5 சிக்மா அளவிற்கு மாற்றம் கொண்டிருக்கும் என்பதைக் கருத்தில் கொண்டமைந்தவையாகும். மற்றொரு வகையில் கூறுவதானால், குறுகியகால அளவிற்கான சிக்மா அளவின் தீர்மானத்திற்குப் பின்னர், நீண்ட கால சிக்மா அளவு C<sub>pk</sub> மதிப்பானது குறுகியகால சிக்மா அளவின் மதிப்பான C<sub>pk</sub> ஐ விட 0.5 குறைவாக இருக்கும் எனவும் அவை கருத்தில் கொண்டுள்ளன. ஆகவே எடுத்துக்காட்டாக, 1 சிக்மாவிற்குக் கொடுக்கப்பட்ட DPMO மதிப்பானது, நீண்ட கால அளவிற்கான செயலாக்க சராசரி 0.5 சிக்மாவானது குறுகியகால அளவிற்கான ஆய்வில் (C<sub>pk</sub> = 0.33) உள்ளதைப் போல குறிப்புவிவர *வரம்பிற்குள்* (C<sub>pk</sub> = –0.17) 1 சிக்மா என்ற அளவைக் கொண்டில்லாமல் அதற்கு *அப்பாலுள்ளன*. குறைபாட்டு சதவீதம் என்பது, செயலாக்க சராசரிக்கு நெருக்கமாக உள்ள குறிப்புவிவர வரம்பை மீறியுள்ளவற்றை மட்டுமே குறிப்பிடுகின்றது என்பது நினைவில் கொள்ளத்தக்கது. தொலைவிலுள்ள குறிப்புவிவர வரம்புக்கப்பாலுள்ள குறைபாடுகள் சதவீதங்களில் சேர்த்துக்கொள்ளப்படுவதில்லை.  
| 1 | 691,462 | 69% | 31% | 0.33 | –0.17 |  |
| --- | --- | --- | --- | --- | --- | --- |
| 2 | 308,538 | 31% | 69% | 0.67 | 0.17 |  |
| 3 | 66,807 | 6.7% | 93.3% | 1.00 | 0.5 |  |
| 4 | 6,210 | 0.62% | 99.38% | 1.33 | 0.83 |  |
| 5 | 233 | 0.023% | 99.977% | 1.67 | 1.17 |  |
| **6** | **3.4** | **0.00034%** | **99.99966%** | **2.00** | **1.5** |  |
| 7 | 0.019 | 0.0000019% | 99.9999981% | 2.33 | 1.83 | } |
# சிக்ஸ் சிக்மா

## வரவேற்பு

தொழிற்துறையில் சிக்ஸ் சிக்மா ஒரு பெரும் தாக்கத்தை ஏற்படுத்தியது, செயல்பாடு மற்றும் சேவையில் சிறப்பு நிலையை அடைவதற்கும் நிலைநிறுத்துவதற்குமான ஒரு வணிக உத்தியாகப் பரவலாகப் பயன்படுத்தப்படுகிறது.
# சிக்ஸ் சிக்மா

## வரவேற்பு

### ஆலோசகர்களின் பங்கு

"ப்ளாக் பெல்ட்" நபர்களை நாடோடித் தன்மையுள்ள மாற்ற ஏஜெண்டுகளாகப் பயன்படுத்துதல் என்பது (முரண்பாடாக) பயிற்சி மற்றும் சான்றிதழுக்கான ஒரு சிறு தொழிற்துறையை உருவாக்கியுள்ளது. அதிக எண்ணிக்கையிலான ஆலோசனை நிறுவனங்கள் சிக்ஸ் சிக்மாவை மிக அதிக அளவில் வாங்குகின்றன, ஆனால் அவர்களில் பெரும்பாலானோர் சிக்ஸ் சிக்மாவின் கருவிகள் மற்றும் முறைகளைப் பற்றிய மிக அடிப்படை அறிவே கொண்டுள்ளனர் என விமர்சகர்கள் விவாதிக்கின்றனர். சிக்ஸ் சிக்மாவானது அது உருவாக்கப்பட்ட நோக்கத்தினளவில் பயன் தரக்கூடியதாக உள்ளது, ஆனால் "நடப்பிலுள்ள செயலாக்கத்திற்குப் பொருந்தாத வகையில் குறுகிய தன்மையுடன் வடிவமைக்கப்பட்டுள்ளது" மேலும் "புதிய தயாரிப்புகள் அல்லது சீரற்று இயங்கும் தொழில்நுட்பங்கள் ஆகியவற்றைப் பயன்படுத்த" உதவியாக இல்லை என்பதே அந்தக் கட்டுரையின் மையக் கருத்தாகும். இவ்வகைக் கருத்துகளில் பெரும்பாலானவை, தவறானவை அல்லது பிழையுள்ளவை அல்லது தவறான தகவல்களைக் கொண்டவை என விவாதிக்கப்பட்டுள்ளன.  
ஜேம்ஸ் மெக்னெர்னே (James McNerney) 3M இல் சிக்ஸ் சிக்மாவை அறிமுகப்படுத்தியது, மரத்துப்போன படைப்புத்திறனின் விளைவாக இருக்கலாம் என *பிஸினஸ்வீக்* கட்டுரை ஒன்று கூறுகிறது. சிக்ஸ் சிக்மாவானது, உடனடிப் பண மதிப்பற்ற வேலைகளுக்கான செலவில் தொடரும் கண்டுபிடிப்புக்கு வழிகோலுவதாக வார்ட்டன் ஸ்கூல் பேராசிரியர் சுட்டிக்காட்டுவதை அது குறிப்பிடுகிறது. இந்த நிகழ்வானது *கோயிங் லீன்* என்ற புத்தகத்தில் மேலும் விவரமாக விவாதிக்கப்படுகிறது, அதில் Ford நிறுவனத்தின் "6 சிக்மா" திட்டம் அதன் இலாபத்திற்கு சிறிதளவே உதவியது என்பதைக் காண்பிக்கும் தரவு கொடுக்கப்பட்டுள்ளது.
# சிக்ஸ் சிக்மா

## வரவேற்பு

### துல்லியமான தரநிலைகளின் அடிப்படையில்

மில்லியன் வாய்ப்புகளில் 3.4 குறைபாடு என்ற விகிதம் குறிப்பிட்ட சில தயாரிப்புகள்/செயலாக்கங்களுக்கு சிறப்பாக உதவலாம், ஆனால் பிறவற்றுக்கு அது உகந்ததாகவோ அல்லது பண ரீதியான சிறப்பாகவோ பயன்படாமல் போகலாம். ஒரு முன்னோடி செயலாக்கத்திற்கு இன்னும் உயர்வான தரநிலைகள் தேவைப்படலாம், அதே நேரத்தில் நேரடி அஞ்சல் விளம்பர உத்திக்கு அதைவிடக் குறைவான விகிதம் தேவைப்படலாம். 6 என்ற எண்ணை திட்டவிலக்கங்களின் எண்ணாகத் தேர்ந்தெடுத்ததற்கான அடிப்படையும் விளக்கமும் இன்னும் தெளிவாக விவரிக்கப்படவில்லை. கூடுதலாக சிக்ஸ் சிக்மா மாதிரியானது, செயலாக்கத் தரவானது எப்போதும் இயல்புப் பரவலுக்கு ஏற்ப சரிசெய்துகொள்ளக்கூடியதாகவே உள்ளதாகக் கருத்தில் கொள்கிறது. நடப்பு சிக்ஸ் சிக்மா மாதிரியில், இயல்புப் பரவல் பொருந்தாத சூழ்நிலகளில் குறைபாட்டு வீதங்களைக் கணக்கிடுதல் குறித்த விவரங்கள் தெளிவாகக் கொடுக்கப்படவில்லை. உலகளாவிய வகையில் அதைப் பயன்படுத்த முடியுமா என்பது சந்தேகமானதாகவே உள்ளது. இதனால், ஏற்றுக்கொள்ளப்பட்ட சிக்ஸ் சிக்மா மதிப்பிடுதல் முறைமையை, கொடுக்கப்பட்ட திட்டவிலக்கங்களுக்கான உண்மையான இயல்புப் பரவல் நிகழ்தகவுகளுடன் சமப்படுத்த முடியாது, மேலும் இதுவே சிக்ஸ் சிக்மா அம்சங்கள் எவ்வாறு வரையறுக்கப்படுகின்றன என்பதிலுள்ள முரண்பாட்டின் மையமாக உள்ளது. ஒரு "6 சிக்மா" செயலாக்கம் 4.5 சிக்மா அளவிலான செயல்திறனை வழங்கும் என அரிதாகவே விளக்கப்பட்டுள்ளது, ஆனால் உண்மையான 6 சிக்மா செயல்திறனின் விளைவாக சில கருத்துரையாளர்கள், சிக்ஸ் சிக்மா என்பது ஒரு நம்பிக்கை வித்தை எனக் கூறியுள்ளனர்.
# இந்தியப் பொதுவுடமைக் கட்சி (மார்க்சியம்-லெனினியம்)

**இந்தியப் பொதுவுடமைக் கட்சி (மார்க்சியம்-லெனினியம்)** அல்லது **இந்திய கம்யூனிஸ்ட் கட்சி (மார்க்சிஸ்ட்-லெனினிஸ்ட்)** 1969ஆம் ஆண்டு கொல்கத்தாவில் அனைத்திந்திய பொதுவுடமைப் புரட்சியாளர்களின் ஒருங்கிணைப்புக் குழுவால் நிறுவப்பட்டது. உருசியப் பொதுவுடமைத் தலைவர் லெனினின் பிறந்த நாளான ஏப்ரல் 22 அன்று கொல்கத்தாவில் நடந்த பொதுக்கூட்டமொன்றில் கானு சன்யால் இக்கட்சியின் துவக்கத்தை அறிவித்தார்.gg
# இந்தியப் பொதுவுடமைக் கட்சி (மார்க்சியம்-லெனினியம்)

## கட்சி தோற்றம்

1967-ம் ஆண்டு, மேற்கு வங்க மாநிலத்தின் டார்ஜிலிங் மாவட்டத்தைச் சேர்ந்த நக்சல்பாரி பகுதியில் எழுந்த உழவர் எழுச்சியினால் உந்தப்பட்டு ஆந்திரா, மேற்கு வங்கம், பீகார் போன்ற மாநிலங்களில் இந்தியக் கம்யூனிஸ்ட் கட்சி (மார்க்சிஸ்ட்) கட்சியின் மாநில மற்றும் மாவட்டக் கமிட்டி உறுப்பினர்கள் உட்பட முன்னணி ஊழியர்கள் கணிசமான அளவு அணிகளுடனும் ஆதரவாளர்களுடனும் அக்கட்சியிலிருந்து வெளியேறினர். இந்தியப் பொதுவுடமைக் கட்சி (மா-லெ) 1969-ம் ஆண்டு ஏப்ரல் 22ம் தேதி உருவாக்கப்பட்டது. அதன் எட்டாவது அனைத்திந்திய பேராயம் 1970-ம் ஆண்டு மே 14-15-ஆம் தேதிகளில் கல்கத்தாவில் நடைபெற்றது. சாரு மஜூம்தார் கட்சியின் அகில இந்தியப் பொதுச் செயலாளராகத் தேர்ந்தெடுக்கப்பட்டார். தமிழகத்திலிருந்து, எல் அப்புவும், ஏ எம் கோதண்டராமனும் மத்திய கமிட்டிக்குத் தேர்ந்தெடுக்கப்பட்டனர். அப்பு அரசியல் தலைமைக் குழு உறுப்பினராகவும் தேர்ந்தெடுக்கப்பட்டார்.
# இந்தியப் பொதுவுடமைக் கட்சி (மார்க்சியம்-லெனினியம்)

## பின்னடைவு

கட்சி சிறிது காலத்துக்குள்ளாகவே கடும் அடக்குமுறைகளையும், மிகப்பலத்த இழப்புகளையும் எதிர் கொண்டு நாடு முழுவதும் பின்னடைவைச் சந்தித்தது. சில மத்தியக் கமிட்டி உறுப்பினர்கள், சாரு மஜூம்தாரை கட்சியிலிருந்து வெளியேற்றி சத்யநாராயண் சிங் தலைமையில் மாற்று மத்தியக் கமிட்டியை உருவாக்கினர். இதனால் கட்சியில் பிளவு ஏற்பட்டது. மாநிலக் கமிட்டிகள் தன்னிச்சையாகச் செயல்பட்டன.
# இந்தியப் பொதுவுடமைக் கட்சி (மார்க்சியம்-லெனினியம்)

## அடிப்படை நிலைப்பாடுகள்

1. "ஏகாதிபத்தியத்தின் முற்றும் முழுதான வீழ்ச்சி மற்றும் சோசலிசத்தின் உலகு தழுவிய வெற்றி"யைக் குறிக்கும் புதிய சகாப்தம் தோன்றி விட்டது
1. பாட்டாளி வர்க்க சர்வாதிகாரத்தின் கீழ் வர்க்கப் போராட்டத்தைத் தொடர்வதற்கான சித்தாந்தமும் கருவியுமாக கலாச்சாரப் புரட்சி பயன்படுத்தப்பட வேண்டும்.
1. இந்தியா ஒரு அரை நிலப்பிரபுத்துவ அரைக் காலனிய சமூகமாக இருக்கிறது.
1. 1947 ஆகஸ்ட் 15 'சுதந்திரம்' பெயரளவிலான சுதந்திரமே
1. இந்திய மக்கள் இந்து மத பழமை வாதத்தையும், ஏகாதிபத்திய ஆதிக்க சக்திகளையும் எதிர்த்து போராட வேண்டும்.
1. அமெரிக்கா, ரசியா, ஜப்பான், ஐரோப்பிய சமூக வல்லரசுகள் : நமது நாட்டின் எஜமானர்களாக செயல்படுகிறார்கள்.
1. இந்தியாவின் வெளியுறவுக் கொள்கை ஏகாதிபத்திய நாடுகளுக்கு தொண்டூழியம் செய்வதாக இருக்கிறது.
1. இந்தியாவின் அரசு அமைப்புகள் ஜனநாயக முகமூடியணிந்த கொடுங்கோன்மை அரசுகளாக இருக்கின்றன.
1. மக்கள் விடுதலைக்கான பாதை புதிய ஜனநாயகப் புரட்சியே
1. நிலப்பிரபுத்துவத்துக்கும் பரந்துபட்ட மக்களுக்கும் இடையிலான முரண்பாடே பிரதான முரண்பாடு
1. இறுதி நோக்கம் பொதுவுடைமை சமுதாயத்தை நிறுவுவதே
# இந்தியப் பொதுவுடமைக் கட்சி (மார்க்சியம்-லெனினியம்)

## தமிழ் நாட்டில்

தமிழகத்தில் இந்திய பொதுவுடைமைக் கட்சி 1967ல் உருவானது. சாரு மசூம்தாரை பொதுச் செயலாளராகக் கொண்டு இயங்கிய மத்திய கமிட்டியில் எல் அப்பு இடம் பெற்றிருந்தார். அவர் தமிழகக் கட்சியின் முதல் செயலாளர். தலைமறைவாக இருந்த எல் அப்பு காவல் துறையினரால் கொல்லப்பட்டார். அப்பு கொல்லப்பட்ட பின் இயக்கம் பல குழுக்களாக இயங்கியது. வேறுபட்ட நடைமுறை அனுபவங்கள் வேறுபட்ட குழுக்களாயின. கட்சி ஒன்றிணைப்பிற்கான முயற்சியின் பலனாக 1977ல் வினோத் மிஸ்ரா தலைமையில் இயங்கிய இந்திய கம்யூனிஸ்ட் கட்சி (மா.லெ) விடுதலையில் பல குழுக்கள் ஒன்று சேர்ந்து இணைந்தன. இன்று 20க்கு மேற்பட்ட மாவட்டங்களில் அமைப்புகளைக் கொண்டுள்ளது.AICCTU, AILA,AISA, RYA.AIKSA ஆகிய அமைப்புகளில் 3லட்சம் உறுப்பினர்களைக்கொண்டுள்ளது.
# விக்கிப்பீடியா:பிற நிறுவனங்களுடனான உறவாட்டம் குறித்த கொள்கை

தமிழ் விக்கிப்பீடியாவின் வளர்ச்சியில் அக்கறை உடைய நிறுவனங்களுடன் இணைந்து செயல்படுவது குறித்த கொள்கைப் பக்கம்.  
**தமிழ்நாட்டு அரசுக்கு முன் வைக்கும் பரிந்துரைகள்**
# விக்கிப்பீடியா:பிற நிறுவனங்களுடனான உறவாட்டம் குறித்த கொள்கை

### தமிழ்த் தட்டச்சுப் பயிற்சியும் கட்டாய தமிழ் விசைப்பலகைகளும்

தமிழ் பயிலும் அனைத்து மாணவர்களுக்கும் கணினியில் தமிழில் தட்டச்சு செய்வதற்கான பயிற்சி அளிக்க வேண்டும். இதற்கு தமிழ்நாடு அரசு ஏற்பு பெற்ற தமிழ்99 தட்டச்சு முறையைப் பயன்படுத்த வேண்டும். தமிழ் நிலப்பகுதிகள் விற்பனையாகும் கணினிகளில் ஆங்கிலம் / தமிழ்99 முறை தமிழ் விசைப்பலகைகள் இரண்டும் கலந்திருப்பதைக் கட்டாயமாக்க வேண்டும். அல்லது, அத்தகையை கணினிகள் / விசைப்பலகைகள் விற்போருக்குச் சலுகை அளிக்க வேண்டும். குறைந்தது, அரசு வழங்கும் விலையில்லா மடிக்கணினிகளில் தமிழ்99 விசைப்பலகையைக் கட்டாயமாக்க வேண்டும்.
# விக்கிப்பீடியா:பிற நிறுவனங்களுடனான உறவாட்டம் குறித்த கொள்கை

### கட்டற்ற உள்ளடக்கங்கள்

அரசு நிதியில் உருவாகும் அறிவாக்கங்கள் அனைத்தையும் கட்டற்ற உரிமத்தில் தர வேண்டும். எடுத்துக்காட்டுக்கு, பல்கலைக்கழக வெளியீடுகள், அருங்காட்சியக ஆவணங்கள், தமிழ்ப் பல்கலைக்கழகம், தமிழ் வளர்ச்சிக் கழக வெளியீடுகள், அறிவியற் கலைக்களஞ்சியம் போன்றவை. கட்டற்ற உரிமத்தில் அறிவிக்கப்படும் அனைத்து ஆக்கங்களையும் http://www.tamilvu.org/library/libindex.htm , http://textbooksonline.tn.nic.in/ போன்ற தளங்கள் மூலம் பொதுப்பயன்பாட்டுக்குத் தர வேண்டும். இவை PDF ஆவணமாக மட்டுமன்றி, ஒருங்குறி முறையில் உரை வடிவில் கிடைக்கப்பெற வேண்டும்.
# விக்கிப்பீடியா:பிற நிறுவனங்களுடனான உறவாட்டம் குறித்த கொள்கை

### பொதுக் கல்வி / பாட நூலில் விக்கிப்பீடியா

பள்ளிக் கல்வியில், தமிழ் அல்லது சமூக அறிவியல் நூலில் (தற்கால வரலாறு, குடிமையியல்) விக்கிப்பீடியாவைப் பற்றி ஒரு பாடம் இடம் பெற வேண்டும். தற்போது கல்விசார் கூடுதல் பயிற்சிகளில் விக்கிப்பீடியா அறிமுகப்படுத்தப்பட்டுள்ளது. இதனை முறையாக ஊக்குவிக்க ஆசிரியர்களுக்கு விக்கிப்பீடியா குறித்து சிறப்புப் பயிற்சிகள் தரப்பட வேண்டும். ஆசிரியர் பயிற்சிக் கல்லூரிகளிலும் தமிழாசிரியர் (புலவர்) கல்வித்திட்டத்திலும் முதலில் அறிமுகப்படுத்தப்பட வேண்டும்.
# விக்கிப்பீடியா:பிற நிறுவனங்களுடனான உறவாட்டம் குறித்த கொள்கை

### அரசு / கல்வி நிறுவன வலைத்தளங்கள் யாவும் தமிழிலும்

அரசு / கல்வி நிறுவன வலைத்தளங்கள் தகவல் தரும் முதன்மை மொழியாக தமிழ் இருக்க வேண்டும். இது ஒருங்குறி உரை வடிவில் இருக்க வேண்டும்.
இது தொடர்பாக, தமிழ்நாடு ஆட்சிமொழிச் சட்டத்தை முறையாக செயல்படுத்த வேண்டும்.
# திமில்

**திமில்** என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இதைப் பரதவர் மீன் பிடிப்பதற்காகவும் முத்து குளிப்பதற்காகவும் பயன்படுத்தினர். இக்கலத்தை ஓட்டியவர்கள் திமிலர்கள். திமிலை ஆற்று வெள்ளத்திலும் பயன்படுத்துவர்.  
திமிலர் மீன் பிடிக்கவும் முத்துக் குளிக்கவும் பயன்படுத்திய கடல் மிதவைக்குத் திமில் என்று பெயர் . உப்பு வணிகர்கள் ஆற்று வழியாக உள்நாட்டுப் பகுதிகளுக்குச் சென்று உப்பை விற்றுவிட்டு நெல்லை வாங்கிவரப் பயன்படுத்திய நீர்மிதவை **பஃறி**. பஃறியை இக்காலத்தில் **கட்டுமரம்** என்பர்.
# திமில்

## திமிலின் பயன்பாடு

இருப்பை(இலுப்பை) மலர் போன்ற மெல்லிய தலையையுடைய இறாமீன்களையும் கூட்டமாய்ச் சுற்றித்திரியும் மற்ற மீன்களையும் ஈர்வாள் போன்ற வாயையுடைய சுறாமீனையும் மற்றும் வலிமையுள்ள பிற மீன்களையும் பின்னி வரிந்த வலைகளைக் கொண்டு பரதவர் மீன் பிடிக்கும் படகான **திமில்** மேலேறிக் கொண்டு கடல் கடந்து செல்வர்.  
இந்தத் திமில்களைப் பரதவர் வலம்புரி சங்குகளைக் கடலின் அடியில் இருந்து எடுப்பதற்கும் சுறாமீன்களை வேட்டையாடுவதற்கும் பயன்படுத்தினர். வலம்புரி சங்கை எடுக்கும் போதே முத்துகளையும் பரதவ பெருமக்கள் கடலில் இருந்து இத்திமில் கொண்டு எடுத்ததாக எண்ணலாம்.
# திமில்

## திமிலின் வகைகள்

### கொடுந்திமில்

இந்தக் கொடுந்திமிலைக் கொண்டு பரதவர் பிடித்து வந்த மீனின் கொழுப்பாலாகிய நெய்யை வார்த்துக் கிளிஞ்சலில் ஏற்றிய சிறிய சுடர்விளக்கின் ஒளியிலே சங்கப்பாடல் உணர்த்தும் பொருளைக் கொண்டு இப்படகுகளைப் பரதவர் காலை வேளையில் பயன்படுத்தினர் எனக் கொள்ள முடியும். கொடுந்திமில் என்னும் இப்பெயர் இதன் நிறை அதிகமாக இருக்கும் எனக் காட்டுகிறது.
# திமில்

## திமிலின் வகைகள்

### திண்திமில்

இத்திண்திமிலை ஆழ்கடலில் இரவில் மீன் பிடிப்பதற்குப் பரதவர் பயன்படுத்தினர் எனத் தெரிகிறது. இத்திண்திமிலில் உள்ள விளக்கின் வெளிச்சத்திலும் பல் மீன் கூட்டம் (இது வானில் உள்ள விண்மீன்களைக் குறிக்கும்) காட்டிய இயற்கை வெளிச்சத்திலும் இரவு நேரத்தில் பரதவர் மீன் பிடிக்கச் செல்வர். மேலும் திண்திமில் என்னும் பெயரைக் கொண்டு இது நிறை குறைந்ததாகவும் வேகமாக செல்லக்கூடியதாகவும் இருந்ததாகத் தெரிகிறது.
# டாப்சி பன்னு

**டாப்சி பன்னு** (பிறப்பு: 1987 ஆகஸ்ட் 1) இந்தியத் திரைப்பட நடிகை ஆவார். தமிழ், தெலுங்கு, மலையாளம், மற்றும் இந்தித் திரைத்துறையில் தற்போது பணியாற்றி வருகிறார். இவர் பஞ்சாபிய சீக்கியக் குடும்பத்தில் பிறந்தவர். வடிவழகுத்துறையில் நுழையும் முன்னர் மென்பொருள் நிபுணராக பணியாற்றினார். 2010 இல் *சும்மாண்டி நாதம்* என்னும் தெலுங்குத் திரைப்படம் மூலம் திரைத்துறையில் நுழைந்தார். இவர் ஆடுகளம், வந்தான் வென்றான் போன்ற தமிழ்த் திரைப்படங்களில் நடித்திருக்கிறார்.
# டாப்சி பன்னு

## திரைப்படவிபரம்

| ஆண்டு | தலைப்பு | பாத்திரம் | மொழி | குறிப்புகள் |
| --- | --- | --- | --- | --- |
| *சும்மாண்டி நாதம்* | ஸ்ராவ்யா | தெலுங்கு |  |  |
| *ஆடுகளம்* | ஐரின் | தமிழ் |  |  |
| *வஸ்டாடு நா ராஜு* | பூஜா | தெலுங்கு |  |  |
| *டபுள்ஸ்* | சாய்ரா பானு | மலையாளம் |  |  |
| *மிஸ்டர். பேர்பெக்ட்* | மாகி | தெலுங்கு |  |  |
| *வீரா* | ஐக்கி | தெலுங்கு |  |  |
| *வந்தான் வென்றான்* | அஞ்சனா | தமிழ் |  |  |
| *மோகுடு* | ராஜ ராஜேசுவரி | தெலுங்கு |  |  |
| *தராவு* | சுவேதா | தெலுங்கு |  |  |
| *குண்டெல்லோ கோதாரி* / *மறந்தேன் மன்னித்தேன்* | சரளா | தெலுங்கு / தமிழ் |  |  |
| *சாஸ்மி பட்டூர்* | சீமா | இந்தி |  |  |
| *சாடேவ்* | தெலுங்கு |  |  |  |
| *வலை* | தமிழ் |  |  |  |
| *ஆரம்பம்* | அனிதா | தமிழ் |  |  |
| *கதை திரைக்கதை வசனம் இயக்கம்* | நடிகை டாப்ஸி (கௌரவ தோற்றம்) | தமிழ் |  |  |
| *வை ராஜா வை* | ஷ்ரேயா (கௌரவ தோற்றம்) | தமிழ் |  |  |
| *முனி 3: கங்கா* | நந்தினி | தமிழ் |  |  |
| *கேம் ஓவர்* | சொப்னா | தமிழ் / தெலுங்கு |  |  |
| *அனபெல் சேதுபதி* | அனபெல் சேதுபதி/ருத்ரா | தமிழ் |  |  |
# திமிலர்

**திமிலர்** என்பவர்கள் சங்ககாலம் தொட்டே தமிழகத்தில் இருந்த மீனவர்கள் குடிகள் ஆவர். திமில் என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இக்கலத்தை ஓட்டியவர்கள் திமிலர்கள். மதுரைக்காஞ்சியில் மாங்குடி மருதனார் குறிப்பிடும் *வன்கைத் திமிலர்* என்னும் வரி இவர்களை நிறையுள்ள கலங்கலையும் செலுத்த வல்ல ஆற்றல் உடையவராய் காட்டுகிறது.
# திமிலர்

## திமிலர்களின் சில பழக்க வழக்கங்கள்

- திமிலைக் கடலில் விரைந்து செலுத்துவர்.
- திமிலில் சென்று சுறா மீன்களை வாளால் வெட்டுவர். தூண்டிலிலும் மீன் பிடிப்பர். மீன் பிடிக்க வில்லையும் பயன்படுத்துவர். கயிற்றில் கட்டிய உளியை வீசி மீன் பிடிப்பர்.
- பிடித்து வந்த மீனை மரநிழலில் உறவினர்களுக்குப் பகிர்ந்தளிப்பர். வேலால் கிழித்துப் பங்கிடுவர்.
- நெல்லரிசி புளிக் கட்டுச்சோறு கொண்டு செல்வர்.
- இரவில் செல்வர். திமிலில் விளக்கு எரியும். மாடத்திலிருந்து அதனை எண்ணி விளையாடுவர். உப்புக் குவியலின்மீது ஏறியும் எண்ணுவர். சில நாள் செல்வதில்லை
- திமிலில் அணி அணியாகச் செல்வர். கரையேறும்போது பெருத்த ஆரவாரம் இருக்கும்.
- திமிலில் கொண்டுவந்த மீனை மணல் பரப்பில் மீன் எண்ணெய் ஊற்றி எரியும் கிளிஞ்சல் விளக்கொளியில் இரவில் விற்பர்.
- வலிமையுடைய திண்திமில் என் தந்தையினுடையது, உன்னுடைய தந்தையினுடையது என உரையாடி மகிழ்வர்.
- யானைமீது செல்வது போல் திமிலில் செல்வர்.
- பழைய திமில்களை அழித்துவிடுவர். பழந் திமில் கொன்ற புது வலைப் பரதவர் (அகம் 10)
- கொற்கைத் துறைமுகத்தில் திமிலில் சென்றவர் மீன் கொண்டுவராமல் முத்துக் கிளஞ்சல்களைக் கொண்டுவருவர். அவர்களைக் கரையில் உள்ளவர்கள் சங்கு ஊதி வரவேற்பர்.
- சில இரவு வேளைகளில் சூடான மட்டு பருகிக் குரவை ஆடுவதும் உண்டு.
# வெளியுலக காற்றுமண்டலம்

சூரியக்குடும்பத்தில் உள்ள கோள்களின் மீதுள்ள காற்றுமண்டலத்தைத் தாண்டி வெளியுலக காற்றுமண்டலத்தையும் தற்போது அறிவியலாளர்கள் படித்து வருகின்றனர். அதன் விளைவாக முதன்முதலாக வேறு விண்மீன் குடும்பங்களின் புறக்கோள் காற்றுமண்டலத்தை ஆய்வு செய்துவருகின்றனர். அந்த வேறுலக கோள்கள் மீது உமிழப்படும் ஒளியில் இருந்து புதிய தகவல்களைச் சேகரித்துள்ளனர். அந்தத் தகவல்கள் அவ்வுலக காற்றுமண்டலத்தில் எவ்வகையான வாயுக்கள் இருக்கலாம் என அறிவுறுத்துகின்றன. அவை சூரியக் குடும்பத்தின் கோள்களுடன் குறுக்கிடும் காற்றுமண்டலத்தை போலல்லாமல் வேறு புதியதொரு வாயுக்கலவைகளைக் கொண்டுள்ளது என தெரிகிறது.
# அதிவேக ஈனுலை

**அதிவேக ஈனுலை** அல்லது **விரைவு ஈனல் உலை** (Fast Breeder Reactor) என்பது ஒரு வகை அணுவுலை ஆகும். இதன் ஒரு முன்மாதிரியை இந்திரா காந்தி அணு ஆராய்ச்சி மையம்(Indira Gandhi Centre for Atomic Research) தயாரித்து வருகிறது. இதனைப் பற்றிய தகவல், தனது சூலை 2012 இதழில் அம்மையம் வெளியிட்டது.  
இந்த விரைவு ஈனல் உலையானது (Fast Breeder Reactor) இரண்டு எந்திரங்களை கொண்டுள்ளது. இவ்விரண்டு எந்திரங்களும் முகனைக் கலனுடன் (main vessel) தொடர்பு உள்ள எரிபொருள் துணை உறுப்புக்கூட்டைக் (fuel sub-assemblies) கையாள்வதற்கு பயன்படுத்தப்படுகிறது. அவை,  
1. மாற்றல் கை (transfer arm)  
2. சாய்ம எரிபொருள் மாற்று எந்திரம் (inclined fuel transfer machine)
# அதிவேக ஈனுலை

## மாற்றல் கை

மாற்றல் கையானது முகனைக் கலனுக்குள் எரிபொருள், போர்வை, கட்டுத் துணை உறுப்புக்கூடு ஆகியற்றை கையாள்வதற்கான எந்திரம் ஆகும்.
# அதிவேக ஈனுலை

## சாய்ம எரிபொருள் மாற்று எந்திரம்

இது முகனைக் கலனில் பயனுற்ற துணை உறுப்புக்கூட்டை வெளியேற்றி புதிய துணை உறுப்புக்கூட்டை மாற்றுவதற்கான எந்திரமாகும்.  
சாய்ம எரிபொருள் மாற்று எந்திரத்தில் ஓரானிலை பகுதியில் ஓரானிலைக் கவிழ்வு பொறிகை (primary tilting mechanism), ஓரானிலைச் சரிவு (primary ramp), கேடயப் பொருத்தி (shield plug), இடை இணைப்புத் துண்டம் (inter connecting piece), துருத்திகள் (bellows), ஓரானிலைக் கதவு ஓரதர் (primary gate valve) ஆகியவற்றை உள்ளடக்கியுள்ளது.  
நெய்யரித் தகடோடு (grid plate) ஓரானிலைக் கவிழ்வு பொறிகை (primary tilting mechanism) அறைப்பட்டிருக்கிறது. தரைப்பலகையின் மீது ஓரானிலைச் சரிவு அடுக்கால் (primary ramp liner) ஓரானிலைச் சரிவு அமைக்கப்பட்டிருக்கிறது. ஓரானிலைச் சரிவிற்கும், ஓரானிலைக் கவிழ்வு பொறிகைக்கும் (primary tilting mechanism) இடையில் அறை வெப்பநிலை முதல் பல்வேறு இயக்க நிலைகள் உள்ள வகை அனல் பெருத்தத்தை (differential thermal expansion) ஏற்கின்ற சருக்கு மூட்டினை (sliding joint) அமைக்க, ஓரானிலைச் சரிவின் (primary ramp) அடிப்பகுதியானது முதனிலைக் கவிழ்வு பொறிகையின் நெறி வடிப்பியுடன் (guide funnel) அமருகிறது.  
ஈரானிலை பகுதியில் ஈரானிலை கதவு ஓரதர் (secondary gate valve), ஈரானிலை சரிவு (secondary ramp), எரிமக்கட்டடத்தின் (எரிபொருள் கட்டடம்) உள்ளுள்ள ஈரானிலை கவிழ்வு பொறிகை (secondary tilting mechanism) ஆகியவற்றை உள்ளடக்கியுள்ளது. சுழல் கேடயக் காலைக் (rotatable shield leg) கொண்டு ஓரானிலை பகுதியையும், ஈரானிலைப் பகுதியையும் ஒன்றிணைக்கப்பட்டுள்ளது. இந்த சுழல் கேடயக் கால் கோண வளையத்தினால் (slewing ring) நிற்கப்பட்ட சுழல் மேசையைக் கொண்டுள்ளது.  
எரிபொருள் கையாடலின் போது, பயனுற்ற எரிபொருள் துணை-உறுப்புக்கூட்டை ஓரானிலை கவிழ்வு பொறிகையின் உள்ளேயுள்ள மாற்றல் தொட்டியில் (transfer pot) மாற்றல் கையினால் (transfer arm) அமர்த்தப்படும். துணை உறுப்புக்கூட்டையும் பயனுற்ற துணை உறுப்புக்கூட்டில் இருந்து வெளியாகும் வெப்பத்தை வெளியேற்றும் உப்பியத்தையும் கொண்ட மாற்றல் தொட்டி ஓரானிலை சரிவில் இருந்து சுழல் கேடயக் காலிற்கு சுமையை உயர்த்தி, பின்னங்கு 180 (180) பாகை சுழற்றப்பற்று ஈரானிலை பகுதிக்கு அனுப்பப்படுகிறது.
# எச்2 - எப்2 சுடர் உலை

வேதியியல் தொழிற்சாலைகளில் பெரும்பாலும் அனைத்து வேதியியல் வினைகளுக்கும் உயர் வெப்பநிலை தேவைப்படுகிறது. உயர் வெப்பநிலையை உருவாக்க சுடர் உலைகள் (flame reactors) பயன்படுத்தப்படுகின்றன. சுடர் உலைகளில் வெப்ப உமிழ் வினையின் (exothermic reaction) மூலமாக உயர் வெப்பத்தை உருவாக்குகின்றன. இதனை மீநுண்-துகள் சேர்க்கையிலிருந்து (nano-particle synthesis) அணு பதனிடுதல் (nuclear processing) வரைப் பயன்படுத்தலாம்.  
மும்பையின் பாபா அணு ஆராய்ச்சி மையத்தில் (BARC) உள்ள வேதியியல் தொழினுட்பப் பிரிவில் ஒரு சோதனைக்காக ஃபுளோரின் இயற்று அமைப்பைக் (flourine generation system) கொண்ட எச்2 - எப்2 சுடர் உலையை (H2-F2 flame reactor) அமைத்துள்ளனர். இதனுடன் ஊட்டல் அமைப்பும் (feeding system), கழுவல் அமைப்பும் (scrubbling system) சேர்த்துக் கட்டமைத்துள்ளனர். இதில் பயன்படுத்தும் வாயுக்கள் பெரும்பாலானவை நச்சுத்தன்மையும், வெடிக்கக்கூடியதாகவும் இருக்கும். பாதுகாப்பு மற்றும் கட்டுப்பாட்டுக்கு தேவையானது அனைத்து முன்னேற்பாடுகளும், வழிமுறைகளையும் செய்தாயிற்று. செயல்முறை காரணிகள் (process parameters) வெப்பநிலை தேவைக்கு ஏற்ப இசைவித்தாயிற்று. முற்றுத் தயாரிப்பின் (final product) ஒட்சைடு தொற்றுதல் (oxide contamination) விரும்பத்தக்கதாய் இல்லாத வேதியியல் வினைகளுக்கே இது பெரும்பாலும் ஒரு சுடர் வெப்ப மூலமாக (source) பயன்படுகிறது.  
சுடர் உலை தொழினுட்பத்தினால் தேவையான வேதியியல் வினைகளின் எண்ணிக்கையை குறைவானதாகவே இருக்கிறது, மேலும் நாம் விரும்பும் தரத்தில் பொருளை தயாரிக்கவும் முடிகிறது.
# எச்2 - எப்2 சுடர் உலை

### ஆய்வின் வரலாறு

எச்2 - எப்2 வினையை பெரும்பாலும் நீரியம் (ஐதரசன்) புளோரின் சீரொளியை நோக்கியே ஆய்வு நடந்துள்ளது [Chen et al. (1975), Kapralova et al. (1976), Kim and Cho (1994)]. சில ஆய்வுகளே இதனை வேதியியல் மற்றும் அணுவியல் தொழிற்சார்ந்ததாக இருக்கிறது. இவை வெடிக்கக்கூடிய பண்புகள் கொண்டன என்பதற்கான தகவல் கிடைத்தது. 1955 இல் கோர்சி (Groose) மற்றும் கிர்சென்பாவம் (Kishenbaum) என்பவர் ஒரு அறையின் வெப்பநிலையில் கூட புளோரின் வாயுவை நீரிய மண்டலத்தில் பரவச்செய்தால் தானாக எரிபற்றக் கூடியதாகும் என்பதை அறிவித்தார். பிறகு 1951 இல் வில்சன் எட் அல் என்பவர் இரண்டு தனிமங்களின் வெவ்வேறு நிலையில், வெவ்வேறு கலவையில் அதன் சுடர் வெப்பநிலை எவ்வாறு இருக்கும் என அட்டவணைப் படுத்தினார். 1969 இல் பாசவ் எட் அல் என்பவர் அதன் சங்கிலித்தொடர்பை விவரித்தார்.  
செப்டம்பர் 2011 இல் ஏ.கே திவாரி மற்றும் சி.எஸ். ஆர் பிரசாத் ஆகியோர் முதன் முதலில் இவ்வினையைக் கொண்டு சுடர் உலை உருவாக்குவது பற்றிய ஆய்வை வெளியிட்டார்கள்.
# பறப்பு இயங்குவியல்

பொதுவாக, **இயங்குவியல்** என்பது ஒரு பொருளின் மீது செயல்படும் விசை அல்லது முறுக்கு விசை மற்றும் அதனால் உருவான இயக்கத்தைப் படிப்பது ஆகும். இது **இயற்பியலின்** (பெளதீகத்தின்) ஓர் பிரிவு, மாறாக **இயக்கவியல்** (mechanics) எனபது பொருளின் இயக்கத்தை அதனின் மூலத்தை அறியாமல் படிப்பது ஆகும்.  
இயங்குவியலின் முக்கியக் கூறு பொருளின் நிலைத்தன்மை. இது ஒரு பொருளின் மீது செயற்படும் விசையின் மூலம் அடையும் சமநிலையின் (Equilibrium) பால் மூவகைப்படும்.  
- நிலைத்தமை (Stable).
- நடுநிலை நிலைத்தமை (Neutraly Stable).
- நிலையற்றமை (Unstable).  
**வானூர்தி இயங்குவியல்** (Flight Dynamics) என்றால் வானூர்தியின் மீது செயல்படும் பல்வேறு விசைகளையும், அதன் இயக்க நிலைகளைப் பற்றியும் விளக்குகிற பாடம் ஆகும்.  
பெரும்பான்மையான பயணிகள் விமானங்கள் நிலைத்தன்மை உடையவை, இவை மீது செயற்படும் விசை (விமானியின் உள்ளீடு அல்லது இயற்கையாக நிகழும் வன்காற்றலை) ஒரு சமநிலையில் இருந்து மற்றோர் சமநிலைக்கு இட்டுச் செல்லும். மாறாக போர் விமானங்கள் நிலையற்றமை உள்ளவை. வானூர்தி இயங்குவியலில் கட்டுப்படுத்ததக்க (Controllable) மற்றும் நழுவியக்கத்தக்க (Manueverable) என்னும் இரண்டு முரண்படும் கூறுகள் உள்ளன. அதிக நிலைத்தமை உடையவை கட்டுப்படுத்த இலகுவாகவும் நழுவியக்க கடினமாகவும் உள்ளவை. போர் விமானங்கள் மிக வேகமாகவும், லாவகமாகவும் இருக்கவேண்டுமாகையால் நிலையற்றமை உடையவையாக வடிவமைக்கப்பட்டுள்ளன.
# பறப்பு இயங்குவியல்

## அடிப்படைகள்

வானூர்தியின் இயக்கம் பற்றி அறிய அதன் மீது செயல்படும் நான்கு விசைகளை உருவாக்கத்தை அறிவது அவசியம்.
# பறப்பு இயங்குவியல்

## அடிப்படைகள்

### ஏற்றம்

ஏற்றம் உருவாகக் கருவாக அமைவது வானூர்தி இறக்கையின் வடிவமைப்பு. இறக்கைகள் காற்றுப்படலை (Airfoil) வடிவத்தில் அமைந்துள்ளன , அதனின் மேற்புறம் பயனப்படும் காற்று வேகமாகவும், கீழ்புறம் பயனப்படும் காற்று குறைந்த வேகத்துடனும் செல்லுமாறு அவை வடிவமைக்கப்பட்டுள்ளன. பெர்னவ்லியின் சமன்படி  
:<math>\frac{\operatorname{d}p}{\operatorname{d}R}= \rho \frac{v^2}{R} </math>
காற்றின் வேகமும் (v) பொருளின் வளைமையும் (R) அதிகரிக்க அப்பொருளின் மீது செயல்படும் அழுத்த (p) வேறுபாடும் அதிகரிக்கும். மேலும் நீயூட்டனின் மூன்றாம் விதிப்படி  
:<math>F = ma</math>  
கீழ்நோக்கி அசைக்கப்படும் இறக்கையின் மீது மோதும் காற்றின் வினை, எதிர்வினையாக ஏற்றமாக மாறுகிறது.
# பறப்பு இயங்குவியல்

## அடிப்படைகள்

### இழுவை

இழுவை என்னும் விசையானது வளிமண்டலத்தில் நகரும் அனைத்துப் பொருளின் மீதும் காற்று மோதுவதால் உண்டாவது. இது கலனின் வடிவமைப்பால், அது வளிமண்டலத்தில் பயனப்படும் உயரத்தால், வேகத்தால் கட்டமைக்கப்படுகிறது.
# பறப்பு இயங்குவியல்

## அடிப்படைகள்

### உந்து

உந்து விசையானது கலனின் பொறியின் வாயிலாக வெளிப்படுகிறது. பொறியின் விசை காற்றாடி, உந்துதண்டு அல்லது வளி சுழலியின் வாயிலாக வெளிப்படும்.
# பறப்பு இயங்குவியல்

## அடிப்படைகள்

### புவியீர்ப்பு எடை

புவியீர்ப்பு விசை (g) உலகில் உள்ள அனைத்தின் மீதும் செயல்படுவது. பொருண்மையின் (m) பார் செயற்படும் ஈர்ப்புவிசையாற்றல் எடை எனப்படுகிறது (W). இவ்விசை கலனின் உயரம் பொருட்டு மாறும் எனினும், மாற்றம் மிகச்சிறியது. வானூர்தியின் எடை அதன் புவிஈர்ப்பு மையத்தில் மையம் கொள்ளும்.  
:<math>W = mg</math>  
இந்த நான்கு விசைகளும் பறக்கும் அனைத்துப் பொருட்கும் பொதுவானவை. ஏவுகணை மற்றும் ஏவுகலன்களில் உந்து விசை திரவ, திட அல்லது தாழ்வெப்ப பொறியின் மூலம் வெளிப்படுகின்றன. ஏனெனில் இவ்வகை கலன்கள் செல்லும் வேகம் மற்றும் உயரத்தில் வளிமண்டலத்தில் போதிய காற்றின்மையால் பொறியில் எரிதலை உருவாக்க இவை தன்னகத்தே உயிர்வளியையும் எடுத்துச் செல்கின்றன.
# பறப்பு இயங்குவியல்

## அடிப்படைகள்

### பகுப்பு

வானூர்தியின் இயங்குவியல் இருவ்வேறு வகைப்படும்.
- நீள் வாட்டு இயங்குவியல் (Longitudinal Dynamics)
- பக்க இயங்குவியல் (Lateral Dynamics)
வானூர்தியின் நீளவாக்கில் நிகழும் இயக்கத்தைக் குறிப்பது நீள் வாட்டு இயங்குவியல். செங்குத்துத் தளத்தில் நிகழும் வானூர்தியின் வெளிக் கிளம்புதல், தரைஇறக்கம், ஏறுதல், இறக்கல் போன்றவை இதில் அடங்கும். மாறாக கிடைத்தளத்தில் நிகழும் திருப்பம், வளைவு பக்க இயங்குவியலில் சேரும். இத்தரப்பிரிப்பிற்கான காரணம், வானூர்தியின் இயங்குவியல் இரு தளத்திலும் இரு வேறு வகையில் உள்ளன, வானூர்தியின் இயக்கத்தை கட்டுப்படுத்தும் வானூர்தி கட்டுப்படுத்துதல் கணினி மற்றும் தூண்டிகள் முறையே வடிவமைக்கப்பட்டுள்ளன.
# பறப்பு இயங்குவியல்

## அடிப்படைகள்

### வானூர்தி கட்டுப்பாட்டுப் பரப்புகள்

வானூர்தியை கட்டுப்படுத்த இறக்கையில் கட்டுப்பாட்டுப் பரப்புகள் நகரும் வகையில் அமைக்கப்பட்டுள்ளன. இப்பரப்புகளை விமானி அசைக்கும் பொழுது அவற்றை சுற்றிச் செல்லும் காற்றின் போக்கு மாறுபடுகிறது. இது நீயூட்டனின் மூன்றாம் விதிப்படி வினையையும் எதிர்வினையையும் உருவாக்குகிறது. அவ்வாறு உருவாகும் ஏற்றம் அப்பரப்பில் ஒரு புள்ளியில் (Center of Pressure) மையம் கொள்கிறது. இப்புள்ளிக்கும் வானூர்தியின் எடை மையம் கொள்ளும் புவிஈர்ப்பு மையத்திற்கும் உள்ள இடைவெளியால் (Static Margin) முறுக்கு விசை உண்டாகி புவிஈர்ப்பு மையத்தை ஒறுத்து வானூர்தி சுழல்கிறது. செங்குத்துத் தளத்தில் சுழல வானூர்தியின் நீளவாக்கில் அமைந்த ஏற்றப் பரப்புகள் (Elevators) அசைகின்றன, கிடைத்தளத்தில் சுழல பக்கவாக்கில் அமைந்த பரப்புகள் அசைகின்றன. இவற்றை ஒருங்கே அசைக்கும்போது வானூர்தி இருபரிமாண தளத்தில் இருந்து முப்பரிமாண தளத்தில் நகர்கின்றது. கிடைத்தளத்தில் திருப்ப சுக்கானும் (Rudder), வளைக்க துடுப்புகளும் (Aileron) உள்ளன.
# பறப்பு இயங்குவியல்

## வானூர்தி பறப்பது எப்படி?

வானூர்தியின் இயங்குவியலை எளிதாக அறிந்து கொள்ள ஒர் வானூர்தி எவ்வாறு பறக்கின்றது என்பதின் மூலம் அறிந்து கொள்ளலாம்.  
- ஓடுதளத்தில் இருந்து விமானி பொறியின் விசையை அதிகரிக்க வானூர்தி முன்னோக்கி நகர்கிறது.
- வானூர்தியின் வேகம், இறக்கையின் மீது செல்லும் காற்றின் இறக்காற்றலை அதிகரிக்கறது.
- ஓர் கட்டத்தில் இது போதிய நிலையை அடைந்ததும் வானூர்தியின் நீளவாக்கில் அதன் பின்புறம் அமைந்த ஏற்றப் பரப்புகள் கீழிருந்து மேல் இடஞ்சுழல்கின்றன.
- இவ்வாறு அசையும் பரப்புகள் நீயூட்டனின் மூன்றாம் விதிப்படி ஏற்றத்தை கீழ்நோக்கி உருவாக்குகின்றன. இந்த ஏற்றம் வானூர்தியின் புவிஈர்ப்பு மையத்திற்கு பின்புறம் மையம் கொள்வதால், முறுக்கு விசை வலஞ்சுழல் நோக்கில் வானூர்தியின் மூக்குப்பகுதியை உயர்த்துகிறது.
- இம்முறுக்கு விசையும் உந்து விசையும் ஒருங்கே வானூர்தியை மேலெழும்பச்செய்கின்றது.
# கதிரவெளி

**கதிரவெளி** அல்லது **கதிரைவெளி** அல்லது **கதிர்வெளி** (*நெல் வயல்* என்பது அர்த்தம்) மட்டக்களப்பு மாவட்டத்தில் உள்ள ஓர் இடமாகும். இது மட்டக்களப்பிலிருந்து வடமேற்கில் 75 கி.மீ. தூரத்தில் அமைந்துள்ளது. இங்கு மேற்கொள்ளப்பட்ட அகழ்வாராட்சியின்போது கி.மு. 2 தொடக்கம் கி.பி. 2ம் நூற்றாண்டு காலப்பகுதிக்குரிய பல தடையங்கள் கண்டுபிடிக்கப்பட்டன.
# முக்குவர்

**முக்குவர்** (*Mukkuvar*) எனப்படுவோர் கேரளா, தமிழ்நாடு மற்றும் இலங்கை கரையோரப் பகுதிகளில் காணப்படும் மீனவ சமூகத்தினர் ஆவர். இச்சமூகத்தினர் இந்தியத் தீவான இலட்சத்தீவுகளிலும் காணப்படுகின்றனர்.  
இவர்கள் இலங்கையில், கிழக்கு மாகாணத்தில் பெரும் நிலக்கிழார்களாகவும், மத்திய காலத்தில் கூலிப்படையாகவும் செயல்பட்டனர்.
# முக்குவர்

## சொற்பிறப்பு

இச்சமூகத்தின் பெயர் பல சொற்பிறப்பியல் கோட்பாடுகளைக் கொண்டுள்ளது. ஒன்றின் படி *முக்குவர்* என்பது தமிழ் வார்த்தையான முக்கு (முனை அல்லது மூலையில்) என்று பொருள் மற்றும் ஆர் (மக்கள்) என்ற பின்னொட்டிலிருந்து பெறப்பட்டது. ஆகவே இந்த சொல் "நிலப்பரப்பின் நுனியிலிருந்து வந்தவர்களை" குறிக்கிறது. மற்றொரு கோட்பாடு படி, *முக்குவன்* (ஒருமை வடிவம்) என்பது திராவிட வார்த்தையான முழுகுவிலிருந்து பெறப்பட்ட "மூழ்காளர்" (மூழ்குவது அல்லது முழுக்குவது) என்று பொருள். இச்சமூகத்தினர் குகான்குலம், முர்குகன் மற்றும் முக்கியார் என பிறபெயர்களையும் பயன்படுத்துகின்றனர். இவர்களின் பிற பெயர்களான குகான்குலம் (குகன் குலம்) மற்றும் முற்குகன் (முதன்மையாக குகன்) என்பவை அயோத்தியிலிருந்து, கங்கையின் குறுக்கே இந்து கடவுளான ராமரை ஏற்றிச் சென்ற கடற்படையினரான குகனைப் பற்றிய இலக்கியக் குறிப்புகள் ஆகும்.
# முக்குவர்

## மூலம்

வரலாற்றில் சிலர், இவர்கள் தமிழ்நாட்டு கரையோரங்களில் இருந்து கேரளாவிற்கும் இலட்சத்தீவுகளுக்கும் குடியேறினர் என நம்புகின்றனர். இவர்கள் இலங்கைக்குக் குடியேறி, பின்னர் இந்தியாவிற்குத் திரும்பி கேரளாவின் தென்மேற்குக் கரையோரங்களில் குடியேறியிருக்கலாம் என நம்பப்படுகின்றது.